EELNÕU

Narva-Jõesuu 00.00.2022

**Ühissõidukipeatuse nime kinnitamine**

Ida-Viru Ühistranspordikeskus pöördus Narva-Jõesuu Linnavalitsuse poole seoses vajadusega kinnitada uus bussipeatuse nimi Narva-Jõesuu linnas Mustanina külas.

Vastavalt kohanimeseaduse (edaspidi KNS) § 6 lõikele 8 avalikustab kohalik omavalitsus kohanime määramise eelnõu kohaliku omavalitsuse volikogu kehtestatud korras vähemalt 15 päeva enne kohanime määramise otsuse tegemist. Vastavalt Narva-Jõesuu Linnavolikogu 02.05.2019 määruse nr 62 „Kohanime määramise kord“ § 4 avalikustatakse kohanime määramise korralduse eelnõu vähemalt 15 päeva enne kohanime määramise korralduse tegemist linna koduleheküljel.

KNS § 4 lg 1 kohaselt on kohanime kohustus järgmistel objektidel: haldusüksus; osavald ja linnaosa; asustusüksus; tänav, väljak või muu asustusüksusest väiksem nimeobjekt, mille nime kasutatakse aadressis; raudteejaam, rongi- või muu ühissõidukipeatus, lennuväli või -jaam, sadam, tuletorn; riigimaantee, kohalik maantee ja eratee.

KNS § 5 lg 1 punkt 3 kohaselt on nimemäärajaks kohalik omavalitsus.

KNS § 6 lg 1 sätestab, et kohanime määramise korraldab ja otsuse teeb kohanimemääraja omal algatusel või füüsilise või juriidilise isiku kirjaliku taotluse alusel.

KNS § 6 lg 2 kohaselt määratakse kohanimi kohanimemääraja õigusaktiga. Õigusakt, millega kohanime määratakse, peab sisaldama vähemalt järgmisi andmeid:

1) kohanime (olemasolul nii põhi- kui rööpnimi);

2) nimeobjekti liiki;

3) nimeobjekti asukoha kaarti, välja arvatud juhul, kui on esitatud nimeobjekti identifitseeriv tunnus nimeobjekti andmeid põhiandmetena pidavas riigi andmekogus ja selle andmekoosseisus on vastav ruumikuju olemas.

Juhindudes kohaliku omavalitsuse korralduse seaduse § 30 lg 1 punktist 4, kohanimeseaduse § 4 lõike 1 punktist 5, § 5 lõike 1 punktist 3 ja lõikest 4, § 6 lõigetest 1 ja 2, § 8 lõikest 1 ning Narva-Jõesuu Linnavolikogu 02.05.2019 määrusest nr 62 „Kohanime määramise kord“,

annab Narva-Jõesuu Linnavalitsus

**k o r r a l d u s e**:

1. Kinnitada Narva-Jõesuu linna territooriumil Mustanina külas uus bussipeatus nimega Imesaare (stop-kood 4401144-1 ja 4401145-1)

2. Narva-Jõesuu Linnavalitsusel:

2.1.edastada otsus Transpordiametile, ÜTRIS-e pidajale ja Maa-ametile.

3. Narva-Jõesuu Linnavalitsuse majandusosakond korraldab märkide paigaldamise uutele peatustele vastavalt käesoleva õigusakti lisale.

4. Korraldus jõustub teatavakstegemisest.

Käesoleva korralduse peale võib esitada Narva-Jõesuu Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Maksim Iljin

linnapea Monika Tinno

 linnasekretär